Maruti1
రూ.2.10లక్షల కోట్ల టర్నోవర్‌కు మారుతి సుజుకి
న్యూఢిల్లీ, మే 18: స్టాక్‌ ధరల్లో భారీ మార్పులు పెరు గుదల వంటివి చోటు చేసుకోవడంతో మారుతి సుజుకి టర్నోవర్‌ ఆటోమొబైల్‌రంగంలోని టాటా మోటార్స్‌, మహీంద్ర కంపెనీల మొత్తం మార్కెట్‌ టర్నోవర్‌కు సమానంగా నిలుస్తున్నది. మారుతి సుజుకి కంపెనీ స్టాక్‌ధరలు కొత్త గరిష్టస్థాయి అంటే రూ.6952లకు బిఎస్‌ఇ లోనమోదయ్యాయి. దీని తో కంపెనీ మార్కెట్‌ విలువలు 2,10,024 కోట్లకు చేరింది. టాటామోటార్స్‌ 1,26,264 కోట్లు, మహీంద్ర 84,922 కోట్ల జాయింట్‌ మార్కెట్‌ విలువలు 2,11,186 కోట్లకు కేవలం 1100 కోట్లు మాత్రమే తక్కువగా మారుతి నమోదుచేసింది. కొత్త ఆర్థిక సంవత్సరంలో మారుతిషేర్లు 16శాతం పెరి గాయి.
ఏప్రిల్‌నెల విక్రయాలు 19శాతం పెరగడం తో మొత్తం 1,51,215 వాహనాలు విక్రయించింది. రికార్డుస్థాయిలో వార్షిక లాభం 7337 కోట్లకు చేరిం ది. గతఏడాది లాభంతోపోలిస్తే 37శాతంపెరిగింది. ఏటికేడాది కంపెనీ తన వృద్ధి రేటును పెంచుకుం టూ వస్తోంది. 2017 ఆర్థికసంవత్సరంలో 1.56 మిలియన్‌ వాహనాలతో పదిశాతం వృద్ధిని పెంచిం ది. 47.3 శాతం మార్కెట్‌ వాటాతో ప్రపంచంలోనే ఐదో అతిపెద్ద కంపెనీగా నిలిచింది. కొత్త డిజైర్‌ విడుదలతో కంపెనీ రెండో అత్యంత బ్రాండెడ్‌ కార్‌ సెగ్మెంట్‌లో రికార్డు సాధిస్తుందని ఆర్ధికవేత్తల అంచనా. దీనితో మార్కెట్‌ బ్రోకింగ్‌ సంస్థలు కూడా మారుతిషేర్లను కొనవచ్చన్న రేటింగ్‌ ఇచ్చాయి. సుజుకి మాతృసంస్థ గుజరాత్‌లో ప్లాంట్‌ప్రారంభిస్తు న్న తర్వాత బాలెనో, బ్రెజ్జా వంటికార్ల ఉత్పత్తి పెరిగింది. సంఖ్యాపరంగా ఉత్పత్తిలోరెట్టింపు వృద్ధి ని సాధిస్తామని మారుతి ఎండి సిఇఒ కెనిచి ఆయు కావా వెల్లడించారు.
గడచిన మంగళవారం నాటికి మారుతిసుజుకి స్టాక్‌ 6952 రూపాయలకు బిఎస్‌ఇలో ట్రేడింగ్‌ జరిగింది. 2,10,024 కోట్లుగా మొత్తం టర్నోవర్‌ నిలిచింది. ఇక ఎస్‌యువి, వ్యవ సాయ యంత్రాలపరంగా ఎంఅండ్‌ఎం స్టాక్‌ 9 శాతం దిగువన ఉంది. 52 వారాల గరిష్టస్థాయి 1509 రూపాయల వద్ద గత ఏడాది ఆగస్టునెలలో మహీంద్ర సాధిస్తే ఈ ఏడాది తగ్గింది. ఇక టాటా మోటార్స్‌పరంగాచూస్తే జాబితాలో 18వ స్థానంలో నిలిచింది. గతఏడాదిగా చూస్తే మారుతి షేర్లు 83 శాతం రిటర్నులు ఇచ్చాయి. టాటామోటార్స్‌ రాబ డుల పరంగా 27శాతం తగ్గాయి. గత ఏడాది సెప్టెంబరులో మాత్రం 598 రూపాయలు 52 వారాల గరిష్టస్థాయిని నమోదుచేసింది. కంపెనీ జెల్‌ఆర్‌ పనితీరు నీరసించడమే ఇందుకు కారణం. దేశీయ కార్యకలాపాల్లో కూడా ఆశించినస్థాయిలో లేవు అందువల్లనే టాటామోటార్స్‌ను మారుతి అధిగమించిందని ఆటోరంగ నిపుణుల అంచనా. అయితే అక్టోబరు డిసెంబరుత్రైమాసికంలో జెఎల్‌ ఆర్‌ 62శాతం క్షీణత నమోదుచేసింది. దేశీయ వ్యాపారం ప్యాసింజర్‌, వాణిజ్యవాహనాలపరంగా 1046కోట్ల నష్టం చవిచూసినట్లు ప్రకటించింది కూడా.
======